ဘာကာယိုကို

တီးရေးမူးရေး ဘာကာယိုကို (; ၁၇ ဩဂုတ် ၁၉၉၄ မွေးဖွား) သည် ပြင်သစ်ကြေးစားဘောလုံးသမားဖြစ်ပြီး လက်ရှိ အဆင့်မြင့်တန်း ချဲလ်ဆီးအသင်းနှင့် ပြင်သစ်လက်ရွေးစင်အသင်းတွင် ကစားနေသည်။ သူ၏ ကစားကွက် ကို ဟန့်တားဖျက်ဆီးနိုင်စွမ်းကြောင့် ကွင်းလယ်ခံစစ်မှူးအဖြစ် ကစားလေ့ရှိသော်လည်း ကြံ့ခိုင်မှုနှင့် လှုပ်ရှားနိုင်မှုတို့ကြောင့် ပြင်သစ်လက်ရွေးစင်အသင်း မန်နေဂျာ ဒီဒီယာ ဒက်စ်ချမ့်ပ် က သူကို "ပြီးပြည့်စုံသော ကွင်းလယ်ကစားသမား"အဖြစ် တင်စားခဲ့သည်။

ငယ်စဉ်က ခြေထောက်ကျိုးခဲ့ပြီးနောက် ဘာကာယိုကိုသည် အသက် ၁၃ နှစ်အရွယ်တွင် ရိုမ်းဘောလုံး အကယ်ဒမီတွင် လူငယ်ကစားသမားအဖြစ် ဝင်ရောက်ခဲ့သည်။ အသက် ၁၄ တွင် နာမည်ကျော် ကလဲဖွန်တိန် ဘောလုံးအကယ်ဒမီသို့ အရွေးခံသော်လည်း ငြင်းပယ်ခံခဲ့ရသည်။ သူ၏ ကစားသမားဘဝကို ရိမ်းအသင်းတွင် စတင်ခဲ့ပြီး ၂၄ ပွဲကစားပြီးနောက် ၂၀၁၄ ခုနှစ်တွင် မိုနာကိုအသင်းသို့ ယူရို ၇ သန်းဖြင့် ပြောင်းရွေ့ခဲ့သည်။ မိုနာကို၌ သူ၏ ပထမနှစ်ရာသီတွင် ၃၁ ပွဲပါဝင်ကစားခဲ့ရသော်လည်း ၂၀၁၆-၂၀၁၇ ရာသီတွင် ပုံမှန်ပွဲထွက်ခွင့်ရခဲ့ပြီး မိုနာကို၏ပထမတန်း ချန်ပီယံရအောင် ပါဝင်ခဲ့သည်။ ၂၀၁၇ ခုနှစ်တွင် ချဲလ်ဆီးအသင်းသို့ ယူရို သန်း ၄၀ ဖြင့် ပြောင်းရွေ့ခဲ့သည်။

ကိုးကား

ပြင်သစ်ဘောလုံးသမားများ
နိုင်ငံတကာ ဘောလုံးသမားများ